Kate Havnevik

Kate Havnevik (født 27. oktober 1975) er en norsk sanger, låtskriver og komponist fra Oslo. Hennes debutalbum, Melankton ble utgitt i mars 2006 på iTunes og april 2006 på CD. Hennes første singel var «Unlike Me», med en undervanns-video som vant en bransjepris i USA. Deretter ble albumet plukket opp av Universal Republic USA for offisiell utgivelse i USA og Canada i mars 2007. Havneviks musikk har vært brukt i TV-serier som Greys Anatomy, The OC og The West Wing.

Havnevik ga ut sin andreplate You i 2012 gjennom en crowdfunding-kampanje via PledgeMusic.com.

Etter et par år med filmmusikk-jobber, bla. skrev og orkestrerte Havnevik syv låter til filmen Mormor og de åtte ungene, som kom ut i 2013, og annen komposisjon (blant annet barne-operaen L.O.V.E). Havnevik ga ut samleplaten Residue i mars 2014, en samling låter som ikke var utgitt, variasjoner og demoer av låter og remixer. 

Havneviks tredje soloplate  &i kom ut mars 2015, med nok en crowdfunding-kampanje via plattformen PledgeMusic.

Hun har tidligere samarbeidet med Röyksopp, som vokalist på sangene «Only This Moment» og «Circuit Breaker» fra albumet The Understanding. Hun er også med på live-EP-en Röyksopp's Night Out, som ble tatt opp under en konsert på Rockefeller i november 2005. Havnevik var også vokalist på Røyksopps turné til Japan og Tyskland i 2006 i forbindelse med lanseringen av The Understanding.

Havnevik samarbeidet i flere år med den elektronika-artisten Schiller. Hun skrev låter til flere av hans album, og var med på flere turneer i Tyskland. Det er utgitt to DVD-er fra konsertene.

Havnevik synger også bakgrunnsvokal på singelen «Someday (I Will Understand)» med Britney Spears fra 2005, produsert av Guy Sigsworth.

Biografi

Oppvekst 
Kate Havnevik vokste opp med sin mor og to brødre i Oslo. Hun er datter av de klassiske musikerne Andrew Cunningham og Lotte Havnevik, som begge er fløytister. Havnevik spiller piano, gitar og melodika i tillegg til sangen. Hun begynte å spille klassisk gitar da hun var tretten, og ønsket da å bli klassisk- og jazz-gitarist. Da hun var fjorten, startet hun å spille el-gitar og ble med i et punk-rock band som øvde på Blitz.

Musikkarriere

Melankton 
Etter studier på LIPA i Liverpool flyttet Havnevik til London, hvor hun forsøkte å finne en produsent. Hun innledet samarbeidet med Guy Sigsworth i 2000. Paret har skrevet og spilt inn en rekke sanger sammen, og Sigsworth produserte flere låter på Melankton, slik som «Unlike Me», «Not Fair», «Kaleidoscope» og «You Again». 

Melankton ble mikset og spilt inn i London, Bratislava, Oslo, Reykjavík og Los Angeles av Havnevik, Sigsworth, Carmen Rizzo, Petter Haavik, Sean McGhee, og mastret i Devon av Simon Heyworth.

Albumet ble urfremført på Havneviks offisielle nettside i 48 timer 11. til 12. mars 2006, og lansert på iTunes 27. mars. Platen ble utgitt på CD 3. april i Norge.

Utgivelsen i Storbritannia den 16. oktober 2006 utelot låta «Someday» og inkluderte i stedet «Travel in Time».

USA-utgaven la til låta «Timeless» og utelot «Se meg». Den ble utgitt i 27. mars 2007.

I 2006 deltok Havnevik på en felles turné i USA med andre singer-songwriters, blant annet Rachel Yamagata, Ingrid Michaelson, og Joshua Radin. 

Havnevik dro på en tre ukers turné i USA og Canada som support for bandet AIR i 2007. De avsluttet med å spille på Highline Festival i Madison Square Theatre, New York City.

I tillegg til dette har Havnevik samarbeidet med produsenten Marius De Vries, som tidligere har jobbet med Björk, David Gray, DeVries produserte en coverlåt Havnevik spilte inn av «The First Time Ever I Saw Your Face».

I 2005 var Havnevik også del av The Cranberries-gitarist Noel Hogans soloprosjekt Mono Band. Hun skrev og sang låta «Crazy» på albumet, som ble utgitt av Hogans eget selskap.

5. desember 2006 hadde hun sin første radioopptreden i Storbritannia på Janice Longs BBC Radio 2-show. Der framførte hun «Unlike Me», «I Do Not Know You» og «New Day».

Havnevik har skrevet flere låter og sunget på Carmen Rizzos soloplater. «Travel In Time» ble opprinnelig skrevet til Rizzos album The Lost Art of the Idle Moment. Låta ble remikset av Harry Peat for den britiske versjonen av Melankton og brukt i sesong 3 av FOX tv-serien The OC og en episode av NBCs show Windfall. I 2010 samarbeidet Havnevik igjen med Rizzo på låta «This Life» på hans album "Looking Through Leaves .

You 
Havnevik flyttet til New York i 2008 og ga ut 5-spors EP-en Me i september 2008.

Hun turnerte USA med Owl City og Unicorn Kid våren 2009, og gjorde en egen headline-turné med Levi Weaver høsten etter.

Havnevik flyttet til Norge i januar 2010, der hun jobbet videre med andreplata You og også startet et samarbeid med det tyske bandet Schiller. Havnevik co-skrev og sang låtene «Don't Go» og «The Fire» på albumet Atemlos. Havnevik var med som gjestesanger på Schillers Tyskland-turné mai 2010, som også resulterte i en konsert-DVD, Atemlos Live. Hun deltok på Schiller-platen Lichtblick, som ble utgitt november 2010, og inkluderte en ny sang, «Ghost», skrevet og spilt inn av Havnevik og Christopher von Deylen. Havnevik skrev også sangene «Velvet Aeroplane», «Hallucinating Beauty» og «Oasis til albumet Sonne som kom ut i 2012, og deltok på Sonne-turneen som gjestesanger. Det er også utgitt en Sonne-live-DVD, innspilt på konserten de holdt på Berlin O2 Arena i desember 2012.

You, hennes andre plate ble opprinnelig bare distribuert til bidragsydere i crowdfunding-kampanjen november 2011 før den offisielt ble gitt ut på det norske plateselskapet DaWorks og internasjonalt hennes på eget selskap Continentica Records i februar 2012.

&i 
&i, ble sluppet Mars 2015. Mange av sangene er co-skrevet med og produsert av Guy Sigsworth. Det er også noen nye samarbeidspartnere, blant annet de canadiske club dj-ene og produsentene Sultan og Ned Shepard på låten «The River».

Havnevik finansierte produksjonen gjennom en ny crowfunding-kampanje.

Den første singelen fra &i var «Emperor of Nowhere», som ble gitt ut 24. november 2014 som en teaser.

«Falling», den andre singelen, kom ut 6. februar 2015, og hadde skuespiller Ingrid Bolsø Berdal med i videoen. Videoen ble nominert i to kategorier til Nordic Music Video Awards 2015.

I 2013 kom soundtracket til filmen Mormor og de åtte ungene , hvor hun hadde skrevet seks låter og orkestrert og produsert syv.

Diskografi

Album 
 Melankton (2006)
 You (2011)
 Residue (2014)
 &i (2015)

EP-er

Me 
Sporliste:
 «Show Me Love»
 «Halo»
 «Think Again»
 «Disobey»
 «Soon»

Disobey 
Sporliste:
 «Disobey» Album Version
 «Disobey» Old Version
 «Disobey» Siggi Remix
 «Disobey» Sultan & Ned Mix

Singler 
 «Think Again» Offisiell singel i Norge (utgitt mai 2012 på Continentica Records)
 «Disobey» Offisiell andre singel i UK (utgitt mai 2012 på Continentica Records)
 «Mouth 2 Mouth» Offisiell single in the UK (utgitt mars 2012 på Continentica Records)
 «MYYM» Official single in Norway, (utgitt februar 2012 på Continentica Records/ DaWorks Records)
 «Unlike Me» (utgitt oktober 2006 på Continentica Records)
 «So:Lo» (November 2006 - Continentica Records)
 «Halo» (Februar 2009 - Continentica Records)
 «Show Me Love» (Mars 2009 - Continentica Records)
 «Mine» (Mars 2013, DaWorks i Norge og egenutgitt på nettsted)
 «Micronation» (Juni 2014 - Continentica Records>DaWorks)
 «Emperor of Nowhere» (Oktober 2014, Continentica Records/DaWorks i Norge)
 «Falling» (Februar 2015 - Continentica Records,/DaWorks i Norge)

Remikser 
 «Disobey» remixer av [Siggi Remix] og [Sultan+Ned Shepard remix]
 «Happy Sad» remix av Beatman & Ludmilla
 «Mouth 2 Mouth» remix av Milosh
 «Unlike Me» remix av Ost & Kjex (Cheese & Biscuits)
 «Serpentine» remix av Dokkemand
 «New Day» remix av Beatman & Ludmilla

Eksterne lenker 
 
 
 
 

Norske artister innen elektronisk musikk
Personer fra Oslo
Norske filmmusikkomponister